Diari Oficial de la Generalitat Valenciana


Sumari del DOGV 5337, del 01-09-2006 (2006/10945)

Resolució de 31 de juliol de 2006, de la Direcció General de Qualitat Ambiental, per la qual s'atorga a l'empresa Cerámica La Escandella, SA, l'autorització ambiental integrada per a una indústria de fabricació de teules, encadellats i toves en el terme municipal d'Agost (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5337

Data del DOGV
:   01-09-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/10272


Organisme emissor
:   Conselleria de Territori i Habitatge

Tipus de document
:   Resolució

Resolució de 31 de juliol de 2006, de la Direcció General de Qualitat Ambiental, per la qual s'atorga a l'empresa Cerámica La Escandella, SA, l'autorització ambiental integrada per a una indústria de fabricació de teules, encadellats i toves en el terme municipal d'Agost (Alacant). [2006/10073]  
Vistos els documents que apareixen en l'expedient 023/04 IPPC, instruït a instància de l'empresa Cerámica La Escandella, SA, a fi d'obtindre l'Autorització ambiental integrada per a una indústria de fabricació de teules, encadellats i toves, s'emet la present resolució de conformitat amb els següents,  
Antecedents de fet  
Primer. Amb data 29 de març de 2004, el Sr. Francisco Noé Román Pellín en representació de l'empresa Cerámica La Escandella, SA amb CIF H-86.604.097, presenta a la Conselleria de Territori i Habitatge, la sol·licitud d'autorització ambiental integrada per a una indústria de fabricació de teules, encadellats i toves ubicada en la carretera de Novelda, quilòmetre 2,6, d'Agost, i que es detalla en l'annex I.  
A la sol·licitud s'acompanya l'informe de compatibilitat urbanística emés per l'Ajuntament d'Agost amb data 25 de setembre de 2003.  
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada.  
Tercer. Amb data 21 d'abril de 2004, la Conselleria de Territori i Habitatge requerix nova documentació a l'empresa, que es presenta amb data 20 de juliol de 2004.  
Quart. Amb dates 17 i 28 de setembre de 2004, la Conselleria de Territori i Habitatge requerix el lliurament de documentació complementària aclaridora, que es presenta amb data 28 de desembre de 2004.  
Cinqué. Amb data 4 de febrer de 2005 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, publicant anunci en el Diari Oficial de la Generalitat Valenciana (DOGV núm. 4939).  
Durant aquest no es presenten al·legacions al projecte ni en aquesta conselleria ni en l'Ajuntament d'Agost, constant en l'expedient certificat de la informació pública.  
Sisé. Posteriorment amb dates diverses, l'empresa presenta la documentació complementària aclaridora a requeriment d'aquesta Conselleria.  
Seté. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament d'Agost, que emet un informe favorable condicionat amb data 9 de maig de 2005.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Huité. Amb data 18 de maig de 2006, la Direcció General de Gestió del Medi Natural emet la Declaració d'impacte ambiental, en la qual estima acceptable, només a l'efecte ambiental el Projecte per a ampliació d'una indústria per a la fabricació de teules, encadellats i toves, en els termes que establix el projecte, l'Estudi d'impacte ambiental i la resta de documentació que consta en l'expedient.  
Nové. Segons el que disposa l'article 19 de la Llei 16/2002, la Confederació Hidrogràfica del Xúquer emet un informe amb data 17 de setembre de 2004, a fi de requerir nova documentació, i amb data 28 de juny de 2005 s'emet un informe favorable condicionat per a l'abocament de pluvials.  
Deu. En l'expedient 023/04 IPPC consta l'avaluació ambiental del projecte en el seu conjunt, tal com establix l'article 20 de la Llei 16/2002 i que ha sigut incorporada a la proposta de resolució.  
Onze. Amb data 31 de juliol de 2006 es realitza el tràmit d'audiència a l'interessat.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 de la dita llei, estan subjectes a Autorització ambiental integrada.  
La instal·lació de referència està inclosa en l'epígraf 3.5 de l'annex 1 de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'Autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge i la seua ordre de desplegament d'11 d'abril de 2006, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la Conselleria Territori i Habitatge, resolc  
Primer. Concedir a Cerámica La Escandella, SA l'Autorització ambiental integrada per a la fàbrica de teules, encadellats i toves situada en la carretera de Novelda, quilòmetre 2,6, d'Agost, d'acord amb el Projecte bàsic d'autorització ambiental integrada d'indústria de fabricació de teules, encadellats i toves, de febrer de 2004, i subscrit pel Sr. José Fernando Amat Guarinos, quedant inscrita en el Registre General d'Instal·lacions IPPC de la Comunitat Valenciana amb el número 040-06/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1. Emissions difuses de partícules  
Partícules totals en suspensió:  
. Valor mitjà de valors de 24 hores: 150 mg/m³.  
. Màxim de tots els valors mitjans diaris: 300 mg/m³.  
Partícules sedimentables (valor mitjà d'1 mes): 300 mg/m²/dia.  
Tots aquests valors han de complir-se simultàniament.  
Anualment es realitzaran en cada punt de mostratge de la instal·lació els mostratges següents:  
. PST: 4 dies laborables consecutius durant les 24 hores del dia durant 3 setmanes consecutives (12 mostres).  
. PSD: valor mitjà mensual durant un any (12 mostres).  
El mostratge s'ha de realitzar en les condicions de funcionament normals de l'activitat.  
A fi de garantir l'adequació de les condicions meteorològiques durant el mostratge, s'ha d'aportar un registre en base horària de les variables següents: temperatura, humitat relativa, direcció i velocitat del vent i pluviometria. En el cas que existisquen condicions meteorològiques extraordinàries que puguen condicionar la presència, dispersió o deposició de les partícules, el temps de mostratge s'incrementarà a la mateixa duració que les esmentades condicions meteorològiques.  
1.1.2. Emissions canalitzades  
Els valors límit d'emissió per a focus canalitzats i la periodicitat de controls per ECMCA seran els següents:  
(1) Per als focus origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic d'aquest contaminant siga inferior a 0,1 kg/h.  
(2) Queden exclosos de mesurament d'emissió de partícules els focus d'emissió directa de turbines i motors de cogeneració que usen gas natural com a combustible.  
(3) Per a focus d'origen en atomitzadors que tinguen en l'actualitat sistemes correctors via humida instal·lats, el límit de partícules que s'han de complir serà 50 mg/Nm³ fins al 30 d'octubre de 2015. A partir d'aqueixa data s'ha de complir el límit genèric de 30 mg/Nm³.  
(4) En els casos en què es preveja la superació d'aquest valor per l'ús de determinades matèries primeres o combustibles, s'ha d'entregar a la Conselleria de Territori i Habitatge un estudi tècnic justificatiu que incloga balanços de massa i una proposta de valor límit.  
(5) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(6) Queden exclosos de mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'ha de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció, així com els nivells de fluor i bor dels focus que evacuen gasos procedents de processos d'atomització.  
1.1.3. Emissions sonores  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
En particular, els límits sonors establits en la Llei 7/2002 per a zones d'ús industrial són:  
DIÜRN NOCTURN  
70 dB(A) 60 dB(A)  
1.2. Aigües  
1.2.1. Aigües residuals industrials  
S'actuarà segons el que ha especificat el projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
No es realitzarà cap abocament d'aquestes aigües a la xarxa de sanejament.  
Les canaletes i basses d'emmagatzemament d'aquestes aigües seran perfectament impermeables i estanques.  
Els valors de reciclatge intern o extern d'aigües residuals han de ser superiors al 70% considerant la relació en volum (en m³) entre l'aigua reutilitzada i l'aigua residual resultant del procés. El còmput és aplicable a balanços anuals.  
1.2.2. Aigües residuals sanitàries  
Les aigües sanitàries seran abocades a la xarxa de clavegueram municipal.  
1.2.3. Aigües pluvials  
Ha de presentar el permís del titular de la carretera a què aboquen les aigües pluvials, per a realitzar aquest abocament.  
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i al Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.   
3.1. Producció de residus  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de productes ceràmics en les instal·lacions del centre productiu detallat en l'annex I siga de l'ordre de 404.500 tones/any.  
El mencionat centre productiu queda inscrit en el Registre General de Productors Autoritzats de Residus de la Comunitat Valenciana amb el número de referència 270/P/RTP/CV, conforme establix l'article 46 de la Llei 10/2000, de 12 de desembre, de residus de la Comunitat Valenciana, i que ha de figurar en els documents de control i seguiment i la resta de documentació que ho necessite.  
Els residus no perillosos s'entregaran a gestor autoritzat per a aquesta activitat, tal com consta en el projecte.  
Les autoritzacions i la resta de requisits establits en la legislació vigent en matèria d'envasos i residus d'envasos i de manera especial al que establix el RD 782/98 pel qual s'aprova el reglament per al desplegament i execució de la Llei 11/1997, de 24 d'abril, d'envasos i residus d'envasos, no queden derogades per la Llei 16/2002 pel que la concessió de l'Autorització ambiental integrada no eximix del seu compliment.  
Si durant el període autoritzat hi ha qualsevol dubte sobre la possible classificació dels residus autoritzats o qualsevol altre generat per l'empresa, serà necessari realitzar una caracterització d'aquests residus. Si com a resultat d'aquesta caracterització hi ha alguna modificació dels residus especificats en l'autorització, aquest aspecte ha de ser necessàriament notificat.  
3.2. Gestió de residus  
S'inscriu l'empresa en el Registre General de Gestors Autoritzats de Residus de la Comunitat Valenciana amb el número de referència 217/V/RNP/CV per a realitzar l'operació de valorització R5 (Reciclatge o recuperació d'altres matèries inorgàniques), dels següents residus no perillosos, sempre que la seua capacitat de tractament anual siga de l'ordre de magnitud que a continuació es detalla:  
Codi LER Tipus de residu Quantitat (t/any)  
10 12 01 Residus de preparació de mescles abans  
 del procés de cocció 20.225  
10 12 03 Partícules i pols 82.125  
10 12 08 Residus de ceràmica després del procés  
 de cocció 20.225  
10 12 13 Fangs del tractament in situ d'efluents 400  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments  
4.1. Control emissions  
La freqüència dels mesuraments de les emissions serà la indicada en l'apartat 1.1 de la present autorització.  
4.1.1. Control de l'emissió de partícules per font difuses.  
3.0.2.2. Emmagatzemament i manipulació de materials pulverulents.  
L'emmagatzemament i la manipulació de materials pulverulents es realitzarà en les condicions següents:  
a) Totes les operacions d'emmagatzemament i manipulació de materials pulverulents entrants en el complex han de realitzar-se en naus tancades i en depressió. En tot cas, si aquestes activitats es realitzen a cel obert s'exigirà per a això en el desenvolupament d'aquestes el compliment de les següents condicions a partir del 31 d'octubre de 2007:  
. Es disposarà d'un sistema de control i seguiment del funcionament correcte de les mesures correctores que consistirà en un pla de mesura de la concentració de partícules en l'aire ambient en l'entorn de la instal·lació. Aquest sistema ha de desenvolupar-se d'acord amb els criteris fixats per la Direcció General de Qualitat Ambiental i necessitarà de la seua aprovació.  
. El parc d'emmagatzemament estarà distribuït en compartiments o cel·les formades com a mínim per tres murs de contenció. L'altura de les cel·les serà sempre superior a l'altura de la recollida, almenys, en una distància equivalent al 10% del costat major de la seua base. Així mateix, la zona d'accés a la cel·la ha d'estar lliure de material, almenys, en una distància equivalent al 10% de l'amplària d'accés a aquesta. Per a facilitar el compliment d'aquestes restriccions s'ha de marcar de forma clara en parets i sòl les distàncies mínimes establides, i han de ser fàcilment visibles en tot moment.  
L'orientació de l'accés a la cel·la estarà preferiblement a sotavent del vent predominant.  
Es podrà practicar el soterrament parcial de les eres per a incrementar la capacitat de recollida.  
. Es mantindrà constantment humitejada la superfície del material recollit a l'aire lliure mitjançant un sistema d'aspersors o equips mòbils de reg per polvorització que evite entollades i l'ús excessiu d'aigua. Com a mesura de control del sistema s'ha de disposar d'un registre dels cabals emprats.  
Com a alternativa, mentre els aplecs no siguen manipulats podran ser coberts per lones.  
b) Tancament de tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
c) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
. Operacions de càrrega i trituració de matèries primeres a granel.  
. Operacions d'emmagatzemament i descàrrega de grànul atomitzat.  
. Operacions d'emmagatzemament del material pulverulent recuperat en els sistemes correctors, de materials mòlts i de fins.  
6.7.7.6. Transport de materials pulverulents.  
El transport de materials pulverulents es realitzarà en les condicions següents:  
a) Reducció de la resuspensió de pols a causa de la circulació interna de vehicles. Per a això es pavimentaran els circuits adequats, es mantindran netes les zones de circulació i es limitarà la velocitat en aquestes.  
b) Control a l'entrada i l'eixida del complex que els camions vagen coberts i tancats per a evitar vessaments i sobreeixides. No es permetrà l'accés o l'eixida de la instal·lació a vehicles que no circulen coberts o tancats.  
c) Instal·lació de sistemes de neteja via humida per als baixos i pneumàtics dels camions a l'eixida en les empreses, emprant sistemes de pressió quan siga necessari. No es permetrà l'eixida de la instal·lació als vehicles que no hagen netejat els baixos i pneumàtics en el sistema de via humida corresponent.  
4.1.2. Control de l'emissió de contaminants per focus canalitzats  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
7.0.5.0. Sistemes de depuració de partícules  
Han de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'atomitzadors i d'aspiracions de material pulverulent. El funcionament correcte d'aquests sistemes correctors s'assegurarà mitjançant el control i el registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre ha de ser verificat per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.  
8.8.1.2. Condicions de presa de mostres i expressió de resultats  
a) Punts de presa de mostra: Els focus canalitzats han de tindre la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no solament ha de complir el que establix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no existisquen altres estructures d'altura superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o esclat).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18% de O2.  
e) Les mesures de fluor es realitzaran amb sondes de tefló o material teflonat.  
4.2. Control d'abocaments  
Ha de notificar a la Direcció General de Qualitat Ambiental, una vegada a l'any, les dades sobre els abocaments a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
Es realitzaran controls periòdics de les canaletes que transporten l'aigua residual industrial des de tots els focus de generació fins a la bassa d'emmagatzemament, que serà perfectament impermeable.  
4.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdós quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.  
L'envasament i l'etiquetatge dels residus serà conforme al que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, així com el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
Es disposarà d'un registre de residus produïts on conste la quantitat, naturalesa, identificació, origen i data de generació i entrega a gestor autoritzat, així com el número de document de control i seguiment utilitzat, si és el cas, i el gestor a qui s'entrega el residu.  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita declaració s'especificarà l'origen i la quantitat dels residus produïts, la destinació donada a cada un d'ells i la relació que es troben emmagatzemats temporalment, així com les incidències rellevants que s'hagen pogut produir, tot això relatiu a l'any objecte de la declaració.  
4.4. Control de sorolls  
Respecte al nivell de sorolls transmesos a l'exterior ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
S'han de realitzar periòdicament auditories acústiques, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesuraments del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). Ha de realitzar-se una auditoria acústica en el termini d'un any a partir de l'autorització de les instal·lacions i repetir-la de forma periòdica almenys cada cinc anys, d'acord amb l'article 37 de la dita llei i el Decret 266/2004, de 3 de desembre, del Consell de la Generalitat per una entitat col·laboradora en matèria de qualitat ambiental per al camp de la contaminació acústica.  
El titular ha de disposar del Llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament de l'activitat es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la Declaració d'impacte ambiental emesa per la Direcció General de Gestió del Medi Natural de data 18 de maig de 2006, que s'adjunta en l'annex II de la present resolució.  
7. Altres condicions  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon. L'Autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'Autorització ambiental integrada.  
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, així com aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental.  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa Autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 31 de juliol de 2006.. El director general de Qualitat Ambiental: Jorge Lamparero Lázaro.  
ANNEX I  
Descripció del projecte  
L'objecte del present projecte és l'obtenció de l'Autorització ambiental integrada, tant per a la planta existent de fabricació d'encadellats, toves i teules com per a l'ampliació de les instal·lacions consistents en dues noves edificacions industrials (en una es fabricaran teules d'argila cuita i en l'altra teules esmaltades) i en el procés de transport de matèria primera des de la pedrera fins a la fàbrica mitjançant la càrrega i descàrrega de sitges per cintes transportadores, instal·lacions ubicades en les parcel·les A1, A2 i B, del sector industrial 1 de les normes subsidiàries d'Agost.  
La capacitat de producció actual és de 225.000 t/any d'encadellats, toves i teules. Amb l'ampliació, la capacitat de producció s'ampliaria a 404.500 t/any d'encadellats, toves, teules i teules esmaltades.  
Les operacions que componen el procés productiu de fabricació d'encadellats comencen per la recollida de matèries primeres argiloses, que es realitza en recintes amb teulada. A continuació es realitza la dosificació, la mòlta i el tamisat de composició, i s'emmagatzema en tremuges. A continuació es realitza el pastat, l'extrusió i la compactació final del fang en el broquet d'eixida de l'extrusionadora. A continuació es conformen els paquets d'encadellats que s'introduïxen en l'assecadora i posteriorment en el forn. Finalment es classifiquen els encadellats i es conformen automàticament els palets.  
Les operacions per a la fabricació de teules d'argila cuita comencen amb la recollida de matèries primeres argiloses. A continuació es realitza la mòlta, dosificació i el mesclat per a obtindre la composició fixada, i el seu posterior pastat amb aigua. A continuació es realitza el procés d'extrusió i posterior conformat de la peça per premsat, després del qual es depositen individualment sobre les safates sobre les quals es produirà l'assecatge. Després de l'assecatge, algunes de les peces es decoren mitjançant l'aplicació d'engalba. A continuació, després d'una classificació en cru en la qual es rebutgen les peces defectuoses, s'introduïxen en el forn túnel que utilitza gas natural com a combustible. A l'eixida del forn es realitza una classificació visual i individual de les teules, després de la qual es produïx el conformat automàtic dels palets de teules.  
El procés de fabricació de teula esmaltada consistix en la decoració de les peces mitjançant l'aplicació d'esmalts. Després de l'esmaltatge es realitza la cocció de les peces en un forn monoestrat de corrons, utilitzant gas natural com a combustible. Finalment, es classifiquen en cuit i es realitza el conformat dels paquets de teula esmaltada.  
Finalment, les instal·lacions de transport de matèria primera des de la pedrera fins a la fàbrica mitjançant la càrrega i descàrrega de sitges, constaran de cintes transportadores tancades per a evitar emissions de pols. Les sitges també estan tancades i s'instal·laran uns filtres de mànegues que reduiran encara més l'emissió de pols en suspensió.  
Les aigües residuals industrials aniran a una bassa degudament impermeabilitzada realitzant-se una reutilització d'aquestes en el procés. Les aigües residuals domèstiques estan connectades a la xarxa de sanejament municipal. Les aigües pluvials són arreplegades en l'embornal existent en la part baixa de la parcel·la, i prèvia decantació són abocades a la cuneta de la carretera A-222.  
Els productes defectuosos, la pols recollida en els ciclons i filtres, els residus de les línies d'engalba, etc... són reutilitzats en el procés formant el que es denomina xamota.  
Els residus produïts són separats i classificats depenent de la seua procedència, i s'emmagatzemen temporalment fins a la recollida per gestor autoritzat.  
ANNEX II  
Condicionat de la declaració d'impacte ambiental  
1. L'ús industrial de l'aigua del pou requerirà la modificació de la concessió actual, a l'efecte d'obtindre la concessió d'aigües subterrànies de poca importància per a ús industrial concedida per la Confederació Hidrogràfica del Xúquer.  
2. Les arquetes de recollida de vessaments i lixiviats en les zones d'emmagatzemament de residus, han de ser estanques i impedir l'abocament a la xarxa de clavegueram, procedint-se si és el cas, a la gestió d'aquest per empresa autoritzada.  
3. En el cas que s'amplien els emmagatzemaments de matèries primeres per a abastir la indústria, en parcel·les confrontants o pròximes, ha de fer-se en les mateixes condicions que es proposen per als emmagatzemaments projectats en l'ampliació: tots ells es realitzaran sota coberta i amb tancaments que impedisquen la dispersió de partícules.  
4. El Programa de vigilància ambiental inclourà la comprovació documental de l'adopció i l'execució de les mesures preventives i correctores proposades.  
5. Qualsevol modificació o ampliació del projecte presentat, així com si es detecta algun impacte ambiental no previst en l'Estudi d'impacte ambiental, han de ser comunicats a la Direcció General de Gestió del Medi Natural de la Conselleria de Territori i Habitatge que establirà, si cal, l'aplicació de noves mesures correctores.